stanford-oval/wikipedia huggingface dataset:
ไฮ1
กิจกรรมชุมชน

ไฮ1 มีกิจกรรมการกุศลประจำปีซึ่งเรียกว่า "เลิฟพอยน์" ซึ่งทีมจะทำการบริจาคเงิน 40,000 วอนต่อการทำหนึ่งประตู กับ 20,000 วอนเพื่อช่วยการดำเนินงานโดยรวม ในตอนท้ายของฤดูกาล 2010-2011 ทางทีมได้บริจาคเงินเกือบ 5,000,000 วอนให้แก่องค์กรผู้สูงอายุ
เกียรติประวัติ

แชมป์ในประเทศเกาหลี
ผู้ชนะ (3 สมัย) : ค.ศ. 2006, 2007, 2008
สื่อ

ในเดือนกรกฎาคม ค.ศ. 2009 ไฮ1 รีสอร์ท ซึ่งเป็นบริษัทแม่ของทีมไฮ1 ได้เซ็นสัญญาการออกอากาศห้าปีร่วมกับเอสบีเอสสปอร์ทเพื่อออกอากาศการแข่งขันเกมเจ้าบ้าน
สีของทีมและตัวนำโชค > โลโก้

โลโก้ของไฮ1 นั้น จะเป็นสุนัขหูยาวถือไม้ฮอกกี้ โดยเป็นสุนัขสวมแว่นป้องกันกับอุปกรณ์ฮอกกี้ ไม้ตีขนาดใหญ่ที่วาดขึ้นเพื่อแสดงจุดสนใจจากการเข้าตีโดยสุนัข ส่วนทางซ้ายของสุนัขคือชื่อของทีมไฮ1 โดยมีสีหลักคือแดงเข้มล้อมขอบด้วยสีขาวตามด้วยสีดำ และอักษร "H" ในคำว่าไฮ1 จะยื่นออกเป็นข้อไม้จากส่วนที่เป็นโลโก้ และเป็นโลโก้ที่ได้รับการปรับปรุงจากที่โลโก้ก่อนหน้านี้มีจุดเด่นที่ตัวนำโชคในชุดทีมเหย้าอยู่ตรงกลางภายใต้ชื่อ "ไฮ1" ในสามเหลี่ยมสีดำ
สีของทีมและตัวนำโชค > เสื้อ

เมื่อชื่อของทีมได้เปลี่ยนจากคังวอนแลนด์ มาเป็นไฮ1 เสื้อของทีมก็มิได้มีการออกแบบใหม่มากไปกว่าการปรับปรุงโลโก้ ทั้งเสื้อในแบบทีมเหย้าและทีมเยือนมีส่วนล่างเป็นสีแดงบนเสื้อยืดหลัก และส่วนข้อของแขนเสื้อเป็นสีแดง เสื้อในแบบทีมเหย้าจะเป็นสีขาวที่พาดด้วยแถบสีแดง ส่วนเสื้อในแบบทีมเยือนจะเป็นสีดำที่พาดด้วยแถบสีแดง เสื้อทั้งสองแบบมีอักษรลากหางของคำว่า ไฮ1 บนไหล่ทั้งสองในสีที่ตรงกันข้ามกัน โลโก้ของสปอนเซอร์จะปรากฏเหนือส่วนอกซ้ายและขวา ส่วนบริเวณข้อมือด้านขวาจะมีตัวนำโชคขนาดเล็กปรากฏอยู่ ส่วนทางแขนเสื้อด้านซ้ายจะมีตัวนำโชคเป็นมนุษย์ต่างดาวสีฟ้าปรากฏอยู่ ใน ค.ศ. 2009 ทีมนี้ได้เพิ่มโลโก้ของ ไฮ1 รีสอร์ท ในส่วนที่เป็นสีแดงบนอกของเสื้อเช่นเดียวกับชื่อในอักษรฮันกึลในส่วนที่เป็นสีแดงที่บริเวณด้านหลังของเสื้อ
สีของทีมและตัวนำโชค > ตัวนำโชค

ตัวนำโชคของไฮ1 เป็นสุนัขสีขาวขนาดใหญ่ที่ยืนตัวตรง ซึ่งมีหูสีขาวที่เหยียดยาวและสวมชุดทีมเยือนของไฮ1ที่ปราศจากตราใดๆ ตัวนำโชคนี้ยังสวมหมวกฤดูหนาวและถุงมือสีเทา ซึ่งตัวนำโชคที่ปรากฏตัวในสื่อสิ่งพิมพ์มักจะสวมแว่นตาป้องกัน ในขณะที่ตัวนำโชคในโลกแห่งความเป็นจริงจะไม่ได้สวม มันมีสองดวงตาขนาดเล็ก จมูกยาว ตลอดจนไม่มีปากที่สามารถมองเห็นได้
แหล่งข้อมูลอื่น

Official website เก็บถาวร 2009-12-26 ที่ เวย์แบ็กแมชชีน (เกาหลี)
Official team cafe (เกาหลี)
Asia League Ice Hockey - Official site
ตัวนำโชคประจำทีมไฮ1 ของเกมเปิดบ้านที่โกยัง ใน ค.ศ. 2009
มิสเตอร์คิงคอง

| มิสเตอร์คิงคอง |
| --- | --- |

กำกับ: คิม ยง-ฮวา
เขียนบท: คิม ยง-ฮวา
สร้างจาก: ทีมที่ 7 โดย ฮอ ย็อง-มัน
อำนวยการสร้าง: ยู จิน-วู
นักแสดงนำ: สวี เจียว ซอง ดง-อิล
กำกับภาพ: จ็อน แด-ซอง พัก ฮย็อน-ชอล
ตัดต่อ: ซิโน คิม
ดนตรีประกอบ: อี แจ-ฮัก
ผู้จัดจำหน่าย: โชว์บ็อกซ์/มีเดียเพล็กซ์
วันฉาย: 17 กรกฎาคม ค.ศ. 2013 (เกาหลีใต้) 18 กรกฎาคม ค.ศ. 2013 (จีน)
ความยาว: 132 นาที
ประเทศ: เกาหลีใต้ จีน
ภาษา: เกาหลี ญี่ปุ่น จีนกลาง
ทุนสร้าง: 25 ล้านดอลลาร์สหรัฐ
มิสเตอร์คิงคอง (เกาหลี: 미스터 고; จีน: 大明猩; อังกฤษ: Mr. Go) เป็นภาพยนตร์ ค.ศ. 2013 ที่เขียนบทและกำกับโดยคิม ยง-ฮวา ซึ่งอิงจากหนังสือการ์ตูน ค.ศ. 1984 ของฮอ ย็อง-มัน เรื่องทีมที่ 7 (เกาหลี: 제7구단) ซึ่งเกี่ยวกับกอริลลาที่กลายเป็นซูเปอร์สตาร์เบสบอล กับผู้จัดการหญิงวัย 15 ปีของมัน ภาพยนตร์ชุดนี้นำแสดงโดยสวี เจียว และซอง ดง-อิล มิสเตอร์คิงคองเป็นภาพยนตร์เกาหลีใต้เรื่องแรกที่ถ่ายทำในระบบ 3 มิติอย่างเต็มรูปแบบ ภาพยนต์ชุดนี้เป็นภาพยนตร์ร่วมผลิตระหว่างเกาหลีใต้กับประเทศจีน ซึ่งได้รับการเปิดตัวในช่วงเวลาไล่เลี่ยกันในวันที่ 17 กรกฎาคม และ 18 กรกฎาคม ตามลำดับ
เนื้อเรื่องย่อ

หัวหน้าละครสัตว์หญิงสาวชื่อ เหว่ยเหวย ใช้ชีวิตอยู่กับลิงกอริลลาชื่อหลิงหลิง ที่ชอบเล่นไม้เบสบอล ซึ่งได้กลายเป็นสมาชิกครอบครัวและเพื่อนเพียงคนเดียวของเธอ เมื่อคุณปู่ของเธอได้เสียชีวิตลงเนื่องด้วยแผ่นดินไหวครั้งใหญ่ในมณฑลเสฉวน โดยทิ้งหนี้สินจำนวนหนึ่งไว้เบื้องหลัง เมื่อนายทุนหน้าเลือดขู่ว่าจะขายหลิงหลิง และเด็ก ๆ ในคณะละครสัตว์เพื่อชดใช้หนี้ เหว่ยเหวยจึงไม่มีทางเลือกนอกจากให้หลิงหลิง ได้แสดงผลงานในลีกเบสบอลเกาหลี โดยการสนับสนุนของแมวมองผู้มีหัวทุนนิยมชื่อ ซอง ชุงซู ณ เวลานี้ หลิงหลิงได้รับการขนานนามว่า "มิสเตอร์โก" และได้กลายเป็นซูเปอร์สตาร์ในทันที กับการนำแฟน ๆ และทีมดูซานแบร์สก้าวสู่การเป็นแชมป์อย่างปาฏิหาริย์
นักแสดงนำ

สวี เจียว - เหว่ยเหวย
ซอง ดง-อิล - ซอง ชุงซู
คิม คัง-วู - ผู้จัดการทั่วไปประจำทีมดูซานแบร์ส
เพลงประกอบภาพยนตร์

เพลงธีมประกอบภาพยนตร์ชื่อ "บาย" ขับร้องโดยคิม แท-ย็อน ผู้เป็นสมาชิกของเกิลส์เจเนอเรชัน ประพันธ์บทเพลงโดยอี แจ-ฮัก โดยเพลง "บาย" มีทั้งในเวอร์ชันภาษาเกาหลีและภาษาจีน รวมถึงได้ทำการบันทึกเสียงโดยฮอลลีวูดซิมโฟนีออร์เคสตราที่ห้องบันทึกเสียงดนตรีของโซนี่พิคเจอร์สในลอสแอนเจลิส รัฐแคลิฟอร์เนีย
การเปิดตัว

ภาพยนตร์ชุดนี้ได้เปิดตัวที่โรงภาพยนตร์ 1,000 แห่งในประเทศเกาหลีใต้เมื่อวันที่ 17 กรกฎาคม ค.ศ. 2013 และที่โรงภาพยนตร์ 3,000 แห่ง (ในระบบ 3 มิติ) ที่ประเทศจีน ณ วันที่ 18 กรกฎาคม ภาพยนตร์ชุดนี้ยังได้รับการเปิดตัวที่ประเทศอื่น ๆ ในเอเชีย ซึ่งได้แก่ ประเทศสิงคโปร์ ณ วันที่ 18 กรกฎาคม ประเทศมาเลเซียและประเทศไทย ณ วันที่ 1 สิงหาคม, ประเทศอินโดนีเซีย ณ วันที่ 6 สิงหาคม, ไต้หวัน ณ วันที่ 9 สิงหาคม, ฮ่องกง ณ วันที่ 15 สิงหาคม และประเทศฟิลิปปินส์ ณ วันที่ 8 กันยายน
แหล่งข้อมูลอื่น

เว็บไซต์ทางการ (เกาหลี)
Mr. Go ที่ฮันซีเนมา
แม่แบบ:Kmdb film
Mr. Go ที่อินเทอร์เน็ตมูวีเดตาเบส
Re:LieF~ชินไอนารุ อานาตะ เอะ~

| Re:LieF~ชินไอนารุ อานาตะ เอะ~ Re:LieF〜親愛なるあなたへ〜 |
| --- | --- |
ผู้พัฒนา: RASK
กำกับ: Shizuku Shoui
ออกแบบ: Shotaro Ichinose
ศิลปิน: Kurono Mitsuki mocha (BG)  Shizuku Shoui
เขียนบท: Earu (Hinako's and Ai's routes) Hirano Hira (Ruka's route) Shizuku Shoui Tobe Akira
แต่งเพลง: Kotohira Takumu
เครื่องเล่น: วินโดวส์
วางจำหน่าย:  28 ตุลาคม 2016
แนว: วิชวลโนเวล
Re:LieF~ชินไอนารุ อานาตะ เอะ~ (ญี่ปุ่น: Re:LieF〜親愛なるあなたへ〜) เป็นเกมวิชวลโนเวลสำหรับผู้ใหญ่ภาษาญี่ปุ่น สร้างโดย RASK และเผยแพร่เมื่อวันที่ 28 ตุลาคม 2016 เป็นแผ่นเกม และสามารถดาวน์โหลดได้เมื่อ 4 กรกฎาคม 2017 เป็นเรื่องเกี่ยวกับตัวเอกของเรื่อง (สึคาสะ นิตะ, ญี่ปุ่น: 新田 司) ย้ายมาอยู่ในโรงเรียนใหม่ที่เกาะมิคูโมะที่ไม่มีอินเทอร์เน็ตหรือสัญญาณโทรศัพท์ หรือร้านค้าสะดวกซื้อ
แก๊งซ่าท้าทดลอง

| แก๊งซ่าท้าทดลอง |
| --- | --- |

ชื่อไทย: แก๊งซ่าท้าทดลอง
ชื่อเกาหลี: 내일은 실험왕
ชื่อภาษาอื่นๆ: Tomorrow's Experiment King Experiment King of Tomorrow
ประเภท: การ์ตูนความรู้
แนว: วิทยาศาสตร์
หนังสือการ์ตูน 
ผู้แต่ง: กอมโดริ คัมพานี, สตอรี่ เอ.
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2550 – ปัจจุบัน
จำนวนเล่ม: 43
 บทความนี้อยู่ในประเภทการ์ตูนเกาหลี
| แก๊งซ่าท้าประดิษฐ์  |
| --- | --- |
ชื่อไทย: แก๊งซ่าท้าประดิษฐ์
ชื่อเกาหลี: 내일은 발명왕
ชื่อภาษาอื่นๆ: Tomorrow's Invention King Invention King of Tomorrow
ประเภท: การ์ตูนความรู้
แนว: วิทยาศาสตร์
หนังสือการ์ตูน 
ผู้แต่ง: กอมโดริ คัมพานี
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2556 – ปัจจุบัน
จำนวนเล่ม: 15
 บทความนี้อยู่ในประเภทการ์ตูนเกาหลี
| แก๊งซ่าท้าคณิตศาสตร์  |
| --- | --- |
ชื่อไทย: แก๊งซ่าท้าคณิตศาสตร์
ชื่อเกาหลี: 내일은 수학왕
ชื่อภาษาอื่นๆ: Tomorrow's Math King Math King of Tomorrow
ประเภท: การ์ตูนความรู้
แนว: คณิตศาสตร์
หนังสือการ์ตูน 
ผู้แต่ง: กอมโดริ คัมพานี
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2560 – ปัจจุบัน
จำนวนเล่ม: 2
 บทความนี้อยู่ในประเภทการ์ตูนเกาหลี
| แก๊งซ่าท้าหุ่นยนต์  |
| --- | --- |
ชื่อไทย: แก๊งซ่าท้าหุ่นยนต์
ชื่อเกาหลี: 내일은 로봇왕
ชื่อภาษาอื่นๆ: Tomorrow's Robot King Robot King of Tomorrow
ประเภท: การ์ตูนความรู้
แนว: วิทยาศาสตร์
หนังสือการ์ตูน 
ผู้แต่ง: โพโดอัล เฟรนด์
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2562 – ปัจจุบัน
จำนวนเล่ม: 4
 บทความนี้อยู่ในประเภทการ์ตูนเกาหลี
แก๊งซ่าท้าทดลอง (เกาหลี: 내일은 실험왕; อังกฤษ: Tomorrow's Experiment King) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับวิทยาศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์
เนื้อเรื่องย่อ

เป็นเรื่องราวของเด็กประถมชาวเกาหลีชื่อโบกี้และเพี่อนๆและคนรอบตัวของเขา ตอนแรกเขาเข้าชมรมการทดลองเพราะนารันผู้หญิงที่ตนชอบเข้าชมรม แต่เขาก็เริ่มสนใจวิทยาศาสตร์และการทดลองมากขึ้น เพราะได้คำอธิบายจากคนรอบตัว ในหนังสือแต่ละเล่มจะมีความลับและความจริงของคนรอบตัวโบกี้เปิดเผยออกมาทีละน้อย และมิตรภาพกับความสามัคคีของเพื่อน
เนื้อเรื่องย่อ > แก๊งซ่าท้าประดิษฐ์

พบกับชมรมการประดิษฐ์แห่งโรงเรียนฟ้าใส จากแก๊งซ่าท้าทดลอง! เป็นเรื่องราวของเด็กประถมชาวเกาหลีชื่อฟุกุและเพี่อนๆและคนรอบตัวของเขา ทำให้เกิดการรักประดิษฐ์จึงลงแข่งประกวดสิ่งประดิษฐ์ตั่งแต่ระดับจังหวัด ระดับประเทศและนานาชาติโอลิมปิก
เนื้อเรื่องย่อ > แก๊งซ่าท้าคณิตศาสตร์

เป็นเรื่องราวของเด็กประถมชาวเกาหลีชื่อพลัสและเพี่อนๆและคนรอบตัวของเขา ตอนแรกเขาเกลียดวิชาคณิตศาสตร์ แต่กลับเป็นคนที่คิดเงินเก่งมาก วันหนึ่งพลัสได้เข้าค่ายเซียนคณิตที่มีเพียงเหล่าอัจฉริยะเท่านั้น เซียนบวกเลขอย่างเขาจึงเริ่มชอบคณิตศาสตร์มากขึ้น
เนื้อเรื่องย่อ > แก๊งซ่าท้าหุ่นยนต์

เป็นเรื่องราวของเด็กประถมชาวเกาหลีชื่อไลออนและเพี่อนๆและคนรอบตัวของเขา
ตัวละคร > แก๊งซ่าท้าทดลอง > โรงเรียนอรุณศึกษา

โบกี้ เด็กชายจอมป่วนที่เข้าชมรมการทดลองเพราะผู้หญิงที่ตัวเองชอบ(นารัน)แต่ก็เริ่มสนใจการทดลอง เห็นเคมีเป็นคู่แข่ง
เคมี เด็กอัจฉริยะ ที่เรียนอยู่ในโรงเรียนอรุณศึกษา  แต่มีความหลังกับโทระ และเซน่า ที่เคยเป็นเพื่อนกัน ป่วยเป็นโรคภูมิแพ้ ตอนแรกๆค่อนข้างหยิ่ง
นารัน เด็กผู้หญิงที่โบกี้ชอบ แต่เจ้าตัวชอบเคมีข้างเดียว ชอบการทดลอง เป็นคนซื่อจึงโดนเซน่าหลอกใช้บ่อยๆ(ปัจจุบันปรับความเข้าใจกับเซน่าแล้ว และเป็นเพื่อนที่ดีต่อกัน)
จีมิน เด็กชายที่ชอบจดบันทึกเป็นชีวิตจิตใจ เป็นเพื่อนของโบกี้ ชอบโชเพราะเข้าใจผิดว่าโชชอบตัวเอง
โช เด็กผู้หญิงนักเทควันโดที่เก่งมาก ชอบโบกี้
บาตะ หัวหน้าชมรมเทควันโด ที่ในหัวแทบคิดแต่เรี่องเทควันโดเท่านั้น
ครูสมมติ เป็นครูที่ปรึกษาของชมรมการทดลอง
ครูใหญ่ (อรุณศึกษา) เป็นผู้ก่อตั้งชมรมการทดลอง เพื่อแข่งคะแนนโรงเรียนดีเด่นกับโรงเรียนตะวันวิทยา
ตัวละคร > แก๊งซ่าท้าทดลอง > โรงเรียนตะวันวิทยา

ครูใหญ่ (ตะวันวิทยา) เป็นคู่แข่งของครูใหญ่อรุณศึกษา
ครูสรุป เป็นครูที่ปรึกษาชมรมการทดลอง
โทระ เพื่อนเก่าของเคมี ชอบคิดว่าตัวเองทดลองเก่งมาก นิสัยค่อนข้างขี้โกง
จุน เป็นนักข่าวที่เก่งกาจของโรงเรียน บางครั้งก็ทำให้คนอื่นรำคาญ
อ้วนหัวแห้ว สมาชิกชมรมการทดลอง โรงเรียนตะวันวิทยา
ตัวละคร > แก๊งซ่าท้าทดลอง > โรงเรียนเก่งวิทย์

เอริก ลูกศิษย์ของครูสมมติมาจากประเทศอังกฤษ
รามิน ชอบเล่นมายากลเป็นชีวิตจิตใจ พอๆกับการทดลอง
มีอา ผู้หญิงคนเดียวในชมรมการทดลอง
มิว เป็นเพื่อนสนิทของรามิน พูดน้อย
ตัวละคร > แก๊งซ่าท้าทดลอง > โรงเรียนเป็นหนึ่ง

เจวอน เป็นผู้ชายที่แปลกๆอยู่ดีๆก็โผล่มา แต่ที่จริงแล้วเป็นเด็กหัวกะทิระดับท็อบของประเทศ
แทโฮ สายตาเฉียบแหลมมาก
นีโม เป็นคนที่มีน้ำใจ
ตัวละคร > แก๊งซ่าท้าทดลอง > อื่นๆ

เซน่า ชอบเคมีและไม่อยากให้นารันเข้าใกล้( ปัจจุบันปรับความเข้าใจกันแล้ว และเป็นเพื่อนที่ดีกับนารัน)จากนั้นก็ย้ายไปเรียนต่อที่ประเทศเยอรมันหลังจากที่แพ้การแข่งขันและได้ไปเจอกับเพื่อนๆและได้เข้ารอบการแข่งขันเป็นตัวแทนของประเทศเยอรมันในการแข่งขันโอลิมปิก
แมกซ์ ชมรมการทดลอง ตัวแทนประเทศเยอรมัน เป็นคนที่ช่วยเซน่าอยู่บ่อยๆ
ยูนะ  เป็นเพื่อนกับนารันแต่ไม่ชอบเซน่า
ครูเทอร์โบ ครูพี่เลี้ยงที่ดูแลนักเรียนเป็นหนึ่งและอรุณศึกษาในการแข่งโอลิมปิก
เอชิ หัวหน้าชมรมการทดลอง โรงเรียนชายทะเล ชอบแข่งขันกับคนเก่ง
หยาง ชมรมการทดลอง ตัวแทนประเทศจีนทีม A เป็นผู้พาทีมจีนให้แข็งแกร่งขึ้น ชอบหลอกถามโบกี้อยู่บ่อยครั้งๆ
ทอมัส ชมรมการทดลอง ตัวแทนประเทศสหรัฐอเมริกาทีม A เป็นตัวสำคัญของทีม มีความหลังกับเจวอน
ลู่ลู่ ชมรมการทดลอง ตัวแทนประเทศมาดากัสการ์
บราวน์ ชมรมการทดลอง ตัวแทนประเทศโรมาเนีย เป็นหัวหน้าทีมโรมาเนียที่ช่วยให้การทดลองสำเร็จได้
เอลิซาเบท ชมรมการทดลอง ตัวแทนประเทศอังกฤษทีม B     เป็นหัวหน้าทีมอังกฤษทีม B ชอบการทดลองแบบมั่นใจและเด็ดขาด ชอบจีมิน
ฮารุ ตัวสำรองชมรมการทดลอง ตัวแทนประเทศเกาหลีใต้ทีม A
ตัวละคร > แก๊งซ่าท้าประดิษฐ์ > โรงเรียนฟ้าใส

ฟุกุ เล่นสเกตบอร์ดเก่ง มาโรงเรียนสายประจำ มีความรู้วิทยาศาสตร์น้อย แต่สามารถวางแผนไอเดียผ่านรูปภาพ มักถูกพรินซ์ล้อว่า " เจ้าอึแตก "
อะตอม หัวหน้าชมรมนักประดิษฐ์ทีม B โรงเรียนฟ้าใส หน้าตาดีจนทำให้พรินซ์อิจฉา ยึดติดกับเรื่องเงินรางวัล
เจ เพื่อนสนิทฟุกุ มีความรู้ความสามารถในการประดิษฐ์  ไม่เคยสนใจว่าใครเป็นใครในห้องเรียน ตาลุกวาวเมื่อพูดถึงโมเดลพลาสติก
นานะ เชี่ยวชาญด้านการเล่นหมากเก็บ มีความสามารถในการนำเสนอสิ่งประดิษฐ์ เมื่อได้ยินคำว่า " ยัยเต้าหู้ " จะแปรงร่างทันที
อลิซ  หัวหน้าชมรมนักประดิษฐ์ทีม A โรงเรียนฟ้าใส มีนิสัยค่อนข้างเย็นชา ไม่ค่อยชอบฟุกุและนานะ
พรินซ์ มีนิสัยเป็นคุณชาย ไม่ค่อยถูกกับฟุกุ
ทากะ สามารถคิดไดเดียการประดิษฐ์ได้หลากหลาย
ครูอันนา ครูที่ปรึกษาฟ้าใสชมรม B มีนิสัยหลงๆลืมๆ บ่อย
ครูใหญ่ (ฟ้าใส) ครูใหญ่โรงเรียนฟ้าใส
ครูคุโระ ครูที่ปรึกษาฟ้าใสชมรม A ไม่ค่อยพอใจที่ที่ฟ้าใส ชมรม B ได้คะแนนสูงกว่า
ตัวละคร > แก๊งซ่าท้าประดิษฐ์ > โรงเรียนดาราศึกษา

แซมมี มันสมองของชมรม เรียนด้านการประดิษฐ์ตั่งแต่ 5 ขวบ
เนโอะ ผู้มีความสามารถรอบด้าน มีเพียงแค่ไขควง ก็สามารถสร้างสรรค์ได้ทุกสิ่ง
โคนัน ดาวเด่นของชมรม มีความรู้ด้านการประดิษฐ์พร้อมทั้งหน้าตาดีจนได้รับฉายาว่า “ชายผู้สมบูรณ์แบบ”
โมโมะ ถนัดพูดมากกว่าแสดงทักษะ มีความมั่นใจในตัวเอง
ตัวละคร > แก๊งซ่าท้าคณิตศาสตร์

พลัส
ตัวละคร > แก๊งซ่าท้าหุ่นยนต์

ไลออน
รายชื่อหนังสือแต่ละเล่ม > แก๊งซ่าท้าประดิษฐ์

แก๊งซ่าท้าประดิษฐ์ เล่ม 1 พลังแม่เหล็กลึกลับ
แก๊งซ่าท้าประดิษฐ์ เล่ม 2 สื่งประดิษฐ์กับฤดูฝน
แก๊งซ่าท้าประดิษฐ์ เล่ม 3 โลกแห่งแสงสี
แก๊งซ่าท้าประดิษฐ์ เล่ม 4 เคล็ดลับฉบับนักประดิษฐ์
แก๊งซ่าท้าประดิษฐ์ เล่ม 5 สิ่งประดิษฐ์คิดนอกกรอบ
แก๊งซ่าท้าประดิษฐ์ เล่ม 6 ธรรมชาติกับสิ่งประดิษฐ์
แก๊งซ่าท้าประดิษฐ์ เล่ม 7 ของเหลือใช้ ไอเดียท้ากึ๋น
แก๊งซ่าท้าประดิษฐ์ เล่ม 8 สวนสนุกนักประดิษฐ์
แก๊งซ่าท้าประดิษฐ์ เล่ม 9 สิ่งประดิษฐ์สุดแปลก
แก๊งซ่าท้าประดิษฐ์ เล่ม 10 สิ่งประดิษฐ์กับชีวิตประจำวัน
แก๊งซ่าท้าประดิษฐ์ เล่ม 11 ไอเดียวิทย์สุดล้ำ
แก๊งซ่าท้าประดิษฐ์ เล่ม 12 สิ่งประดิษฐ์รีไซเคิล
แก๊งซ่าท้าประดิษฐ์ เล่ม 13 สุดยอดพลังงานทดแทน
แก๊งซ่าท้าประดิษฐ์ เล่ม 14 สิ่งประดิษฐ์จากนิทาน
แก๊งซ่าท้าประดิษฐ์ เล่ม 15 ราชานักประดิษฐ์
รายชื่อหนังสือแต่ละเล่ม > แก๊งซ่าท้าคณิตศาสตร์

แก๊งซ่าท้าคณิตศาสตร์ เล่ม 1 ความน่าจะเป็น
แก๊งซ่าท้าคณิตศาสตร์ เล่ม 2 อัตราส่วนและร้อยละ
รายชื่อหนังสือแต่ละเล่ม > แก๊งซ่าท้าหุ่นยนต์

แก๊งซ่าท้าหุ่นยนต์ เล่ม 1 เปิดศึกชมรมหุ่นยนต์
แก๊งซ่าท้าหุ่นยนต์ เล่ม 2 การแข่งขันหุ่นยนต์ฟุตบอล
แก๊งซ่าท้าหุ่นยนต์ เล่ม 3 ตะลุยค่าย Coding
แก๊งซ่าท้าหุ่นยนต์ เล่ม 4 ประลองอัลกอริทึม
แหล่งข้อมูลอื่น

นานมีบุ๊คส์
แก๊งซ่าท้าทดลองและแก๊งซ่าท้าประดิษฐ์ ที่เฟซบุ๊ก
แร็กนาร็อกออนไลน์

แร็กนาร็อกออนไลน์ (เกาหลี: 라그나로크 온라인; อังกฤษ: Ragnarok Online: RO) เป็นเกม MMORPG มุมมองบุคคลที่สามจากด้านเฉียงบน ระบบกึ่งสามมิติ (ฉากเป็นสามมิติ แต่ตัวละครและศัตรูเป็นภาพสองมิติ) ที่ถูกพัฒนาขึ้นโดย บริษัทกราวิตี้ คอร์ปอเรชั่น ประเทศเกาหลีใต้ เริ่มทดสอบระบบเซิร์ฟเวอร์วันที่ 1 พฤศจิกายน พ.ศ. 2544 เป็นระยะเวลา 9 เดือน ก่อนเปิดให้บริการเป็นครั้งแรกในเกาหลีใต้เมื่อ 31 สิงหาคม พ.ศ. 2545 โดยเนื้อหาส่วนใหญ่มาจากการ์ตูนเรื่อง RAGNAROK ภูตเทพวิบัติ ซึ่งประพันธ์โดย อี มย็อง-จิน (Lee Myung-Jin) สำหรับในประเทศไทยเปิดให้บริการวันที่ 16 กันยายน พ.ศ. 2545 แบบโคลสเบต้าจำนวน 3 เซิร์ฟเวอร์ได้แก่ เคออส โลกิ และไอริส วันที่ 25 ตุลาคม พ.ศ. 2545 เปิดบริการแบบโอเพ่นเบต้าทั้งหมด 6 เซิร์ฟเวอร์ได้แก่ เคออส โลกิ ไอริส ลิเดีย เฟนรีร์ และซาราห์ โดยบริษัทเอเชียซอฟท์ คอร์ปอเรชั่น จำกัด (มหาชน) เป็นผู้ถือลิขสิทธิ์จนถึง พ.ศ. 2559 โดยได้ปิดให้บริการในวันที่ 30 มิถุนายน พ.ศ. 2559 และเปลี่ยนผู้ถือลิขสิทธิ์เป็น บริษัทอิเลคทรอนิคส์ เอ็กซ์ตรีม จำกัด ตั้งแต่ พ.ศ. 2559 จนถึง พ.ศ. 2562 อีกทั้งได้ขยายสาขาการให้บริการเพิ่มเติมใน เอเชียตะวันออกเฉียงใต้ ได้แก่ ประเทศฟิลิปปินส์ ประเทศมาเลเซีย และ ประเทศสิงคโปร์ ปัจจุบันในประเทศไทย บริษัทกราวิตี้ เกม เทค จำกัด บริษัทย่อยของ กราวิตี้ คอร์ปอเรชั่น ได้นำกลับมาเปิดให้บริการใหม่อีกครั้งตั้งแต่เดือน มิถุนายน พ.ศ. 2563
ภาพรวม

เกมแร็กนาร็อกเป็นเกมประเภทเกมออนไลน์แบบเล่นตามบทบาททำให้ผู้เล่นสามารถพบปะและมีปฏิสัมพันธ์กับผู้เล่นอื่นได้หลากหลายอย่างอิสระ การเล่นเกมแร็กนาร็อก ผู้เล่นจะต้องเลือกที่จะเล่นเป็นตัวละครอาชีพต่าง ๆ (role-playing) ซึ่งตัวละครแต่ละอาชีพจะมีความสามารถและจุดเด่นจุดด้อยแตกต่างกันไป มีทั้งสายอาชีพที่สามารถเอาตัวรอดด้วยตัวเองได้ และสายอาชีพที่มีความสามารถที่จะช่วยเหลือผู้เล่นอื่น พื้นฐานโดยทั่วไปของการเล่นเกมคือการกำจัดสัตว์ประหลาดเพื่อสะสมไอเทม และได้รับค่าประสบการณ์ เพื่อนำมาพัฒนาสกิล หรือพัฒนาความสามารถของตนให้สูงขึ้น ซึ่งผู้เล่นสามารถที่จะเลือกพัฒนาตัวละครของตัวเองได้อย่างอิสระ ทั้งความสามารถและลักษณะเด่นในตัวเองรวมทั้งการใช้อุปกรณ์ต่าง ๆ เพื่อสนับสนุนเป้าหมายในการเล่นของตนเอง เช่น พัฒนาเพื่อสนับสนุนผู้เล่นอื่น พัฒนาเพื่อการต่อสู้ตัวต่อตัว หรือพัฒนาเพื่อต่อสู้ในสงครามระหว่าง Guild ซึ่งลักษณะของการพัฒนาความสามารถ และการใช้ ไอเทมได้อย่างอิสระนี้เอง รวมทั้งสัตว์ประหลาดต่าง ๆ ซึ่งมีความสามารถและจุดเด่นจุดด้อยแตกต่างกัน ลักษณะในการโจมตี และการป้องกันที่แตกต่างกันไปในสัตว์ประหลาดแต่ละชนิด ทำให้ผู้เล่น สามารถที่จะเลือกใช้ความสามารถและอุปกรณ์ต่าง ๆ ให้เหมาะสมกับการกำจัดสัตว์ประหลาดนั้น
ผู้ที่เล่นเกมต้องทำการละทะเบียนเพื่อรับไอดีสำหรับการเล่นเกม ซึ่งสามารถทำได้ผ่านหน้าเว็บไซต์ของแร็กนาร็อก
ปัจจุบันแพทช์ 16.1
แร็กนาร็อก มังงะ และ ดิแอนิเมชัน

แร็กนาร็อกมังงะ (อังกฤษ : Ragnarok Manga) ถูกเขียนโดย อี มย็อง-จิน (Lee Myung-Jin) ถูกตีพิมพ์โดย Daiwon C.I. ใน ประเทศเกาหลีใต้ (มีทั้งหมด 10 เล่ม) ได้ถูกตีพิมพ์เป็นภาษาอังกฤษใน ทวีปอเมริกาเหนือ โดย Tokyopop ในระหว่างวันที่ 21 พฤษภาคม 2545-6 เมษายน 2547
เนื้อเรื่องใน แร็กนาร็อคมังงะ มีพื้นฐานมาจาก นิทานปกรณัมของนอส และวัฒนธรรมอื่น ๆ โดยเป็นจำพวกของ แฟนตาซี, การต่อสู้ และ การผจญภัยก่อนที่ แร็กนาร็อคมังงะ จะเป็นรากฐานของ แร็กนาร็อคออนไลน์ (Ragnarok Online) เกมออนไลน์ประเภท MMORPG ที่ได้รับความนิยมอย่างกว้างขวาง ที่ถูกพัฒนาโดยบริษัท กราวิตี้ คอร์ปอเรชั่น ประเทศเกาหลีใต้ และถูกต่อยอดเป็น แร็กนาร็อคดิแอนิเมชัน (Ragnarok the Animation) ปัจจุบัน เนื้อเรื่องใน แร็กนาร็อค ถูกพัฒนาอย่างไม่มีกำหนดเนื่องจาก อี มย็อง-จิน (Lee Myung-Jin) เป็นผู้ช่วยพัฒนา แร็กนาร็อกออนไลน์
แร็กนาร็อก โทรศัพท์มือถือ

เกมออนไลน์ชนิดใหม่ในชื่อ แร็กนาร็อก เอ็ม โมบาย อีเทอร์นัล เลิฟ (อังกฤษ : Ragnarok M Mobile: Eternal Love) มีคอนเซ็ปและการออกแบบดั้งเดิมจาก แร็กนาร็อกออนไลน์ ถูกพัฒนาขึ้นโดยบริษัทกราวิตี้ คอร์ปอเรชั่น ประเทศเกาหลีใต้ ปัจจุบันได้เปิดให้บริการในวันที่ 31 ตุลาคม พ.ศ. 2561
แหล่งข้อมูลอื่น

เว็บไซต์แร็คนาร็อคออนไลน์ไทย (Thailand Official Website)
↑  https://th.wikibooks.org/wiki/Ragnarok_online
↑  เอเชียซอฟท์ คอร์ปอเรชั่น
โอ เซ-ฮุน

โอ เซ-ฮุน (เกาหลี: 오세훈; เกิด 12 เมษายน ค.ศ. 1994) หรือที่รู้จักกันในชื่อ เซฮุน เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอ็กโซ และกลุ่มย่อยเอ็กโซ-เค ภายใต้สังกัดเอสเอ็มเอนเตอร์เทนเมนต์ นอกจากงานดนตรี เขายังแสดงบทสมทบในละครโทรทัศน์และภาพยนตร์อีกหลายเรื่อง เช่น ซีเครตควีนเมกเกอส์ (2018) และ เลิกรา..แต่ไม่เลิกรัก (2021) รวมถึงได้แสดงบทนำในละครเว็บเรื่อง ด็อกโกรีไวนด์ (2018)
ชีวิตช่วงแรก

เซฮุนเกิดเมื่อวันที่ 12 เมษายน 1994 ที่เขตชุงนัง โซล เซฮุนมีพี่ชายหนึ่งคนอายุมากกว่าเขาสามปี เขาสำเร็จการศึกษาจากโรงเรียนมัธยมศิลปะการแสดงโซลในเดือนกุมภาพันธ์ 2013
อาชีพ

เซฮุนถูกทาบทามโดยแมวมองของค่ายเอสเอ็มเอนเตอร์เทนเมนต์ ขณะกำลังออกไปรับประทานอาหารกลางวันกับเพื่อนของเขาในปี 2007 เขาออดิชันมากถึง 4 ครั้ง เป็นเวลากว่า 2 ปี ก่อนได้เป็นศิลปินฝึกหัดของเอสเอ็มเอนเตอร์เทนเมนต์ เมื่อวันที่ 10 มกราคม 2012 เซฮุนเป็นสมาชิกคนที่ห้าของเอ็กโซที่ถูกเปิดเผย วงได้เปิดตัวอย่างเป็นทางการพร้อมเอกซ์เทนเดดเพลย์ชื่อ มามา ในเดือนเมษายน 2012
ในเดือนกุมภาพันธ์ 2016 เซฮุนได้รับรางวัลเวย์ปั๋วสตาร์อะวอดส์ จากการโหวตบนเว็บไซต์ซินล่างเวย์ปั๋ว ในงานแกออนชาร์ตเคป็อปอะวอดส์ ครั้งที่ 5 ในเดือนมีนาคม 2016 เขาร่วมแสดงในภาพยนตร์ร่วมทุนจีน-เกาหลีเรื่อง รักนะ นายแมวเหมียว ซึ่งออกฉายในปี 2021
ผลงานเพลง

บทความหลัก: รายชื่อผลงานเพลงของเอ็กโซ
ผลงานเพลง > ซิงเกิล

| ชื่อ | ปี | ยอดขาย | อัลบั้ม |  |  |
| --- | --- | --- | --- | --- | --- |

| ในฐานะนักร้องนำ | ในฐานะนักร้องนำ | ในฐานะนักร้องนำ | ในฐานะนักร้องนำ |  |  |
| บีตเมกเกอร์ | 2014 | — | เอ็กโซโลจีแชปเตอร์วัน: เดอะลอสต์แพลนเน็ต |  |  |
| โก | 2017 | — | เอ็กโซแพลนเน็ตโฟร์ – ดิ แอลลีเชียน |  |  |
"—" หมายถึงเพลงที่ไม่ติดชาร์ตหรือไม่ได้จำหน่ายในภูมิภาคนั้น ๆ
ผลงาน > ภาพยนตร์

| ปี | ชื่อ | บทบาท | รายละเอียดเพิ่มเติม | อ้างอิง |
| --- | --- | --- | --- | --- |
| 2021 | รักนะ นายแมวเหมียว | เหลียง ซู่ | ภาพยนตร์จีน |  |
| 2022 | ศึกโจรสลัดชิงสมบัติราชวงศ์ | ฮัน-กุง |  |  |
ผลงาน > โทรทัศน์

| เรื่อง | ปี | เครือข่าย | บทบาท | รายละเอียดเพิ่มเติม |
| --- | --- | --- | --- | --- |
| สลับขั้วมาปิ๊งรัก | 2012 | เอสบีเอส | ตนเอง | ปรากฏตัวในตอนที่ 2 |
| รอยัลบียา | 2013 | เจทีบีซี | ตนเอง | ปรากฏตัวในตอนที่ 2 |
| เอ็กโซเน็กซ์ดอร์ | 2015 | เนเวอร์ทีวีแคสต์ | เซฮุน |  |
| ซีเครตควีนเมกเกอส์ | 2018 | เนเวอร์ทีวีแคสต์ | เซฮุน |  |
| จับให้ได้ ไล่ให้ทัน! | 2018 | เน็ตฟลิกซ์ | ตนเอง |  |
| เดียร์อาร์คิมิดีส | รอประกาศ | – | หยัน ซก |  |
| จับให้ได้ ไล่ให้ทัน! 2 | 2019 | เน็ตฟลิกซ์ | ตนเอง |  |
| จับให้ได้ ไล่ให้ทัน! 3 | 2021 | เน็ตฟลิกซ์ | ตนเอง |  |
| Now, We Are Breaking Up | 2021 | เอสบีเอส | ฮวัง ชี-ฮย็อง |  |
รางวัล

บทความหลัก: รายชื่อรางวัลที่เอ็กโซได้รับ
| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2015 | แกออนชาร์ตเคป็อปอะวอดส์ ครั้งที่ 5 | เวย์ปั๋วสตาร์อะวอดส์ | — | ชนะ |
| 2016 | แกออนชาร์ตเคป็อปอะวอดส์ ครั้งที่ 6 | ศิลปินยอดนิยมจากการโหวตของแฟนเพลง – เดี่ยว | — | ชนะ |
| 2017 | วีชาร์ตอะวอดส์ ครั้งที่ 5 | ศิลปินยอดนิยม | — | ชนะ |
| 2017 | แฟชั่นนิสตาอะวอดส์ | ไอคอนระดับโลก | — | ชนะ |
แหล่งข้อมูลอื่น

โอ เซ-ฮุน ที่ฮันซีเนมา
โอ เซ-ฮุน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ศิลปิน:  มิวสิกเบรนซ์
มาร์เชียลแชมเปียน

| มาร์เชียลแชมเปียน |
| --- | --- |
ใบปลิวเวอร์ชันอาร์เคดญี่ปุ่นของมาร์เชียลแชมเปียน
ผู้พัฒนา: โคนามิ
ผู้จัดจำหน่าย: โคนามิ
แต่งเพลง: จุงยะ นากาโนะ
เครื่องเล่น: อาร์เคด, พีซี เอนจิน ซูเปอร์ ซีดี-รอม², เวอร์ชวลคอนโซล
วางจำหน่าย: เวอร์ชันอาร์เคด: 10 กุมภาพันธ์ ค.ศ. 1993 เวอร์ชันพีซี เอนจิน: ญี่ปุ่น: 17 ธันวาคม ค.ศ. 1993
แนว: เกมต่อสู้
รูปแบบ: ผู้เล่นสูงสุด 2 คนพร้อมกัน
ระบบอาร์เคด: ฮาร์ดแวร์ที่อิงจากมิสติกวอริเออส์
มาร์เชียลแชมเปียน (คาตากานะ: マーシャルチャンピオン; อังกฤษ: Martial Champion) เป็นเกมต่อสู้ ค.ศ. 1993 ที่ได้รับการเปิดตัวสำหรับอาร์เคดโดยบริษัทโคนามิ เกมนี้เป็นเกมต่อสู้เกมที่สามของบริษัทโคนามิหลังจาก ค.ศ. 1985 ที่เปิดตัวอี เอ้อร์ กังฟู กับกาแล็กติกวอร์ริเออส์ และอี เอ้อร์ กังฟู II ที่เปิดตัวใน ค.ศ. 1986 ส่วนการเปิดตัวเกมนี้ของพวกเขาเกิดขึ้นหลังจากความสำเร็จของเกมสตรีทไฟเตอร์ II จากบริษัทแคปคอมซึ่งได้รับความนิยมใน ค.ศ. 1991
รูปแบบการเล่น

มาร์เชียลแชมเปียนดำเนินตามแบบแผนเกมต่อสู้ที่สถาปนาโดยสตรีทไฟเตอร์ II ตัวละครของผู้เล่นต่อสู้กับคู่ต่อสู้ของเขาหรือเธอในการแข่งสองในสามยก ในโหมดการแข่งแบบผู้เล่นเดี่ยวกับคอมพิวเตอร์ หรือกับผู้เล่นที่เป็นมนุษย์คนอื่น ผู้เล่นมีรายชื่อตัวละครของนักสู้สิบคนให้เลือก โดยแต่ละคนมีรูปแบบการต่อสู้และเทคนิคพิเศษเฉพาะตัว
เลย์เอาต์การควบคุมแตกต่างจากสตรีทไฟเตอร์ II และเกมต่อสู้ทั่วไปส่วนใหญ่ที่ได้รับแรงบันดาลใจจากเกมดังกล่าว ซึ่งระบบควบคุมของมาร์เชียลแชมเปียนนั้นมาจากระบบควบคุมของอี เอ้อร์ กังฟู แต่ปรับให้ง่ายขึ้นสำหรับการโจมตีสูง, กลาง และต่ำ แทนที่จะต้องกดปุ่มโจมตีและทิศทาง ส่วนคุณลักษณะเฉพาะอย่างหนึ่งของเกมอาร์เคดนี้คือสเตจที่คล้ายกับสเตจ "กระโดดสูง" ที่เห็นในเกมต่อสู้ของบริษัทแคปคอมในยุคหลัง เช่น  ชิลเดรนออฟดิอะตอม รวมทั้งคุณลักษณะเฉพาะอีกประการหนึ่ง คือตัวละครบางตัวมีอาวุธที่คู่ต่อสู้สามารถปลดอาวุธ และยึดมาสู้กับพวกเขาได้
ตัวละคร

เกมนี้มีนักสู้ที่เล่นได้สิบคนให้เลือก หลังจากที่ผู้เล่นกำจัดคู่ต่อสู้ทั้งสิบคนในโหมดทัวร์นาเมนต์ (รวมถึงร่างโคลนของตัวละคร) พวกเขาต้องเผชิญกับตัวละครบอสที่ควบคุมด้วยคอมพิวเตอร์ตัวสุดท้าย ส่วนในเวอร์ชันทั่วโลกภายหลังที่แปลเป็นภาษาท้องถิ่น เคออสและทิตตีได้มีการเปลี่ยนชื่อ (คล้ายกับการหมุนเวียนชื่อตัวละครบอสในสตรีทไฟเคอร์ II ซึ่งอาจทำเพื่อหลีกเลี่ยงการเชื่อมโยงกับคำว่า "ทิตตี" ที่หมายถึงเต้านมผู้หญิง) โดยเคออสเป็นผีดิบจีน และทิตตีเป็นเจ้าหญิงอียิปต์
อาวู (อักษรโรมัน: Avu; คาตากานะ: アヴゥ) - ชายร่างกลมชาวตะวันออกกลาง ถืออาวุธซิมิตาร์ ซึ่งได้รับการแจ้งว่ามาจากประเทศซาอุดีอาระเบีย แม้ว่าธงที่แสดงจะเป็นของประเทศอิรัก
บ็อบบี (อังกฤษ: Bobby; คาตากานะ: ボビー) - ทหารที่ปิดตาจากสหรัฐ ซึ่งคล้ายกับไกล์
เคออส (อักษรโรมัน: Chaos; คาตากานะ: ケイオス) - ผีดิบจีนจากฮ่องกง ผู้ใช้กรงเล็บโลหะคู่ และลิ้นของเขาในการต่อสู้ โดยเป็นที่รู้จักในเวอร์ชันสากลว่า "ทิตตี"
โกลดอร์ (ฝรั่งเศส: Goldor; คาตากานะ: ゴルドー) - นักสู้ชาวฝรั่งเศสผู้ใช้กระบองสามท่อน หรือซันเซ็ตสึกง
โฮย (อักษรโรมัน: Hoi; คาตากานะ: ホイ) - นักศิลปะการต่อสู้ของจีนจากประเทศจีน
จิน (คันจิ: 陣; อักษรโรมัน: Jin) - นักศิลปะการต่อสู้ชาวญี่ปุ่นที่ได้รับแรงบันดาลใจจากริวแห่งซีรีส์สตรีทไฟเตอร์ รวมถึงลีจากอี เอ้อร์ กังฟู เวอร์ชันแฟมิคอมและเอ็มเอสเอกซ์
มาฮัมบา (อักษรโรมัน: Mahamba; คาตากานะ: マハンバ) - สมาชิกของเผ่าผู้ถือหอกจากประเทศเคนยา
ราเชล (อังกฤษ: Racheal; คาตากานะ: レイチェル) - นินจาสาวผมบลอนด์ชาวอเมริกัน
ทิตตี (อักษรโรมัน: Titi; คาตากานะ: ティティ) - เจ้าหญิงอียิปต์ (ชื่อดังกล่าวได้มาจากเนเฟอร์ติติ) เป็นที่รู้จักในสหรัฐอเมริกาและเวอร์ชันสากลในฐานะ "เคออส"
เซน (คันจิ: 禅; อักษรโรมัน: Zen) - นักสู้คาบูกิจากประเทศญี่ปุ่น
ซาลาแมนเดอร์ (อังกฤษ: Salamander คาตากานะ: サラマンダ) - บอสตัวสุดท้ายและตัวละครที่สูงที่สุดในเกม โดยไม่สามารถเลือกเล่นเป็นตัวละครนี้ได้ และท่าไม้ตายของเขามีเทคนิคที่ยกมาจากตัวละครอื่น